钦定古今图书集成/明伦汇编/氏族典/第113卷 > 崔植
## 钦定古今图书集成/明伦汇编/氏族典/第113卷 > 崔植

按《万姓统谱》：“植字斯立，鄞人。治《春秋》得圣人心法，辨
论《公》《谷》《左氏》三传得失，历历如指掌，究极群史，平居
仪度肃整，不假修饰而规范自然。洪武七年，荐为郡
学教授，后调处州，以成就后进为务。受业者日众，必
倾竭底里，随其才而笃之。卒于官。植文学德行，卓绝
流軰，一时硕儒莫不想望其风采，自号丹山樵者。”有
杂著文集若干卷。